text: Afrikaa Kibbaatti haleellaafi saamichi lammiilee biyyoota biraa irratti raawwatamu itti fufe jira
text: #000003
text: Torbaan dabre irraa kaasee duula jibbaafi dhiphummaa hamaatu garasitti lelisaa jira. Lammiileen gara-jabeeyyiin Afrikaa kibbaa, gurraacha akka isaanii kan hojii fi jireenyaaf garas dhaqe itti bobbahuun miidhaa hamaa irraan gahaa jirani.
text: #000004
text: Hanga ammaatti duula lammiileen gara-jabeeyyiin Afrikaa kibbaa godhaa jiran kanaan lubbuun nama 10 galaafatame, Hedduun ammoo miidhamanii jiru. Qabeenyi qubattootaa miliyoonaan lakkaawamu ammoo saamamee, kuunis ibiddaan gubatee jira. Kun ammoo dubbii ijoo addunyaa raaje tahee jira.
text: #000006
text: Guyyaa arraa magaalaa guddoo Joohanisbargitti lubbuun nama tokkoo gara-jabeeyyiin galaafatamuu Poolisiin magaalattii ibse. Kana malees wiirtuun daldala magaalattiitti qabeenya qubattootaa irra miidhaan gahuun beekkame jira.
text: #000009
text: Dhalataan Ityoophiyaa garas jiru bilbilaan akka nutti himetti, haala ulfaataa keessa jiran. Galgala arraa kanaahuu, manni kuusaa qabeenya qubattootaa iddoo Jules street jedhamutti argamu eega saamame booda ibiddaan gubamuu nu hime.
text: #000010
text: Akkasumas guyyuma arraa kana sa’aa boodaa Joohaniisbargitti Masjida Imayaatul Islaam jedhamu irrattiis haleellaa Boombii raawwatuuf yalii godhanii turan. Tahus hawaasa naannawa san tureen fashalaa’uu beekkame jira.
text: #000011